ສານດຳເນີນຄະດີ ກ່ຽວກັບ ຖ້ຽວບິນ MH17 ເປັນເວລາສັ້ນໆ ທ່າມກາງການຈຳກັດ ຍ້ອນໄວຣັສໂຄໂຣນາ 
ການດຳເນີນຄະດີແບບລັບຫຼັງ ຂອງຊາວຣັດເຊຍສາມຄົນ ທີ່ຖືກກ່າວຫາ ໃນການຄາດຕະກໍາ ຍິງເຮືອບິນໂດຍສານ ຂອງສາຍການບິນມາເລເຊຍ ຖ້ຽວບິນ MH17 ຕົກໃນປີ 2014 ຄືນອີກເປັນເວລາສັ້ນໆ.
ການດຳເນີນຄະດີແບບລັບຫຼັງ ຂອງຊາວຣັດເຊຍສາມຄົນ ທີ່ຢູເຄຣນກ່າວຫາ ໃນການ ຄາດຕະກໍາ ຫຼາຍຂໍ້ຫາ ກ່ຽວກັບການຍິງເຮືອບິນໂດຍສານຂອງສາຍ ການບິນມາເລ ເຊຍຖ້ຽວບິນ MH17 ຕົກ ຢູ່ໃນພາກຕາເວນອອກຂອງຢູເຄຣນ ໃນປີ 2014 ໄດ້ເລີ້ມ ຄືນອີກເປັນເວລາສັ້ນໆ ທີ່ນະຄອນເຮກ ໃນວັນອັງຄານ ວານນີ້ ທ່າມກາງທີ່ມີການຈຳ ກັດຮັດແຄບ ຍ້ອນໄວຣັສໂຄໂຣນາ ບັນດາຜູ້ພິພາກສາຊາວໂຮນລັງ ທີ່ຢູ່ໃນການດຳເນີນຄະດີ ໄດ້ອ່ານການຕັດສິນ ຂັ້ນ ຕົ້ນຫຼາຍຢ່າງ ກ່ອນການຕັດສິນ ໃຫ້ໂຈະການດຳເນີນຄະດີໄປໃສ່ວັນທີ 8 ເດືອນມິຖຸ ນາ ເພື່ອໃຫ້ໂອກາດແກ່ບັນດາທະນາຍຂອງພວກຈໍາເລີຍຄົນນຶ່ງ ທີ່ ຖືກກ່າວຫາ ໃຫ້ ມີເວລາກະກຽມຄະດີຂອງເຂົາເຈົ້າ ຫ້ອງສານທັງໝົດເກີືອບເປົ່າຫວ່າງໃນລະຫວ່າງການດຳເນີນຄະດີເປັນເວລາ 45 ນາທີ ທີ່ໄດ້ຖ່າຍທອດທາງອິນເຕີແນັດ ເນື່ອງຈາກການຈຳກັດຮັດແຄບທີ່ໄດ້ແນ ໃສ່ ເພື່ອໃຫ້ການແຜ່ລະບາດຂອງໄວຣັສໂຄໂຣນາຊ້າລົງ ຖ້ຽວບິນ MH17 ໄດ້ຖືກຍິງຕົກ ໃນວັນທີ 17 ເດືອນກໍລະກົດປີ 2014 ໂດຍ ລູກ ສອນໄຟ ບັກ (Buk) ເຮັດໂດຍຣັດເຊຍ ທີ່ໄດ້ຍິງຂຶ້ນ ຈາກດິນແດນທາງ ພາກຕາເວັນ ອອກຂອງຢູເຄຣນ ທີ່ຄວບຄຸມໂດຍພວກແບ່ງແຍກດິນແດນ ສະ ໜັບສະໜູນໂດຍ ຣັດເຊຍ ເຮືອບິນໂດຍສານພົນລະເຮືອນລຳນີ້ ໄດ້ບິນຈາກນະຄອນອາມສະເຕີີດາມ ໄປຫາ ປະເທດມາເລເຊຍ ເວລາຖືກຍິງຕົກ ຜູ້ໂດຍສານທັງໝົດ 289 ຄົນ ພ້ອມດ້ວຍຈຸບິນໄດ້ເສຍຊີວິດ ບັນດາຜູ້ເຄາະຮ້າຍແມ່ນຮວມທັງຊາວໂຮນລັງ 193 ຄົນ ພ້ອມດ້ວຍຊາວມາເລ ເຊຍ 43 ຄົນ ແລະຊາວອອສເຕຣເລຍ 38 ຄົນ ຊາວຣັດເຊຍ 4 ຄົນ ທີ່ຖືກກ່າວຫາຄື ທ້າວອິກໍ ເກີກິນ ທ້າວເຊີເກ ດູບິນສກີ ແລະທ້າວ ໂອເລັກ ພູລາຕອຟ ແລະຄົນຢູເຄຣນ ທ້າວເລໂອນິດ ຄາເຊັນໂກ ທີ່ກຳລັງນໍາຫາໂຕຢູ່ ໃນການປະກາດຊອກຫາຈັບໂຕເຂົາເຈົາຢູ່ທົ່ວໂລກ ມີແຕ່ທ້າວ ພູລາຕອຟ ໄດ້ແຕ່ງຕັ້ງບັນດາທະນາຍຄວາມປ້ອງໃຫ້ເປັນຜູ້ຕາງໜ້າ ຢູ່ສານ ໃນປະເທດເນເທີແລນ